— 114 — 



holde T. Gelertii og T. vulgare ude. fra hinanden; jeg traf ret ofte 

 Individer, som syntes at staa midt imellem de to Arter; det laa da 

 nær at formode, at disse Individer maaske var Bastarder mellem 

 de to nævnte Arter. For at faa dette Spørgsmaal afgjort, maatte 

 der foretages kunstig Krydsbestøvning; men hvorledes skulde man 

 med Sikkerhed forhindre Selvbestøvning? Thi at fjerne Støvknapperne, 

 før Blomsterne aabnede sig, lod sig neppe gøre. Det blev imidlertid 

 heller ikke nødvendigt, thi paa den Tid, da jeg beskæftigede mig 

 med dette Spørgsmaal, paaviste Ostenfeld 1 ), at T. vulgare var 

 gynodiæcisk, at der foruden Individer med tvekønnede Blomster 

 fandtes, om end sjeldent, enkelte Individer, der var rent hunlige, 

 idet Støvknapperne var uden Støvkorn og i det Hele taget kun 

 svagt udviklede. De hunlige Individer var gennemgaaende spinklere 

 end de tvekønnede, med mindre Blomster og mindre Kurve; de 

 blomstrende Kurve var blegere og mere ensartet gule, væsentlig 

 paa Grund af Mangelen af Støvkorn, der har en stærkere, mere 

 orangegul Farve end Kronerne. 



Krydsningsforsøg. 



„T. vulgare Ç". I 1898 bestøvede jeg den Plante, som foran 

 er kaldt T. vulgare Ç, med Støv fra T. Gelertii. For at hindre 

 Fremmedbestøvning indplantedes nogle Individer af T. vulgare J i 

 Urtepotte i Væksthus, og de Kurve, som allerede havde aabnet sig 

 i det Frie, fjernedes; efterhaanden som Blomsterne i de andre 

 Kurve udfoldedes, bestøvedes de med Støv fra T. Gelertii; Kurvene 

 udvikledes normalt og gav lige saa rigelig Frugt som i den frie 

 Natur. Frugterne saaedes d. 7de Juli samme Sommer, og faa Dage 

 efter kom Kimplanterne frem; de unge Planter trivedes vel, og i 

 Maj næste Aar (1899) kom nogle af dem i Blomst; jeg har ikke 

 optegnet Tallet, men der var neppe flere end 5 — 6 blomstrende 

 Individer. Da disse var fremgaaede af T. vulgare Ç bestøvet med 

 T. Gelertii, havde jeg ventet at faa frem den Mellemform mellem 

 T. vulgare og T. Gelertii, som havde voldt mig Vanskeligheder ved 

 Undersøgelsen af de to Arters Udbredelse; men til min store For- 

 undring var de blomstrende Individer al. o renl hunlige og stemte 

 fuldstændig overens med Moderplanten, T. vulgare J. 



*) G. Ostenfeld: Om Kønnet hos vore Taraxacum- Arter. Bot. Tidsskr. 22. 

 (1898-99). Medd. II. 



